S-1539/2011

Mál þetta, sem dómtekið var 8. nóvember sl., var höfðað með ákæru lögreglustjórans á höfuðborgarsvæðinu, dagsettri 27. september sl., á hendur A-kk-þgf M-kk-þgf V-kk-þgf, kennitala 000000-0000, Dalseli 34, Reykjavík, „fyrir eftirtalin brot framin á árunum 2010 og 2011:

I.

Fyrir líkamsárás, gripdeild og fíkniefnalagabrot, með því að hafa laugardaginn 22. maí 2010, í söluturninum Smáranum við Dalveg í Kópavogi, farið inn fyrir afgreiðsluborð söluturnsins og tekið þaðan peningapoka og skömmu síðar fyrir utan söluturninn, í félagi við K-kk-þf A-kk-þf V-kk-þf kt. 000000-0000, ráðist á Þ-kk-þf T-kk-þf starfsmann söluturnsins, sem veitti ákærða eftirför og báðir veitt honum hnefahögg í andlit og sparkað ítrekað í fætur hans þar sem hann lá í jörðinni, með þeim afleiðingum að Þ-kk-nf hlaut brot á 4. miðhandarbeini, bólgu og roða yfir hægra kinnbeini, hrufl á upphandleggjum og framhandleggjum og mar á vinstri mjöðm. Við handtöku umrætt sinn hafði ákærði í vörslum sínum 0,82 g af maríhúana, sem lögregla fann við leit á honum.

Telst þetta varða við 1. mgr. 218. gr. og 245. gr. almennra hegningarlaga nr. 19/1940 og 2. gr., sbr. 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

Fyrir umferðarlagabrot, með því að hafa mánudaginn 24. maí 2010, ekið bifreiðinni OA-396, sviptur ökuréttindum, vestur Nýbýlaveg í Kópavogi, uns lögregla stöðvaði aksturinn við Kársnesbraut.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

III.

Fyrir umferðarlagabrot, með því að hafa mánudaginn 12. júlí 2010, ekið bifreiðinni JN-218, óhæfur um að stjórna henni örugglega vegna áhrifa ávana og fíkniefna (tetrahýdrókannabínól í þvagi) og sviptur ökuréttindum, um Sindragötu á Ísafirði, uns akstri lauk við Njarðarsund.

Telst þetta varða við 1. og 2. mgr. 45. gr. a. og 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006.

IV.

Fyrir líkamsárás og eignaspjöll með því að hafa fimmtudaginn 4. nóvember 2010, veist að M-x-x A-x-x Q-x-x, kt. 000000-0000, inni á skemmtistaðnum Catalina við Hamraborg 11 í Kópavogi og slegið hann tveimur hnefahöggum í höfuðið og í kjölfarið sparkað í hann er hann lá á gólfinu með þeim afleiðingum að hann hlaut skurð á enni og tognun á vinstri öxl. Í framhaldi með því að hafa sparkað í rúðu í hurð söluturnsins Vídeómarkaðsins við Hamraborg í Kópavogi með þeim afleiðingum að rúðan brotnaði.

Telst þetta varða við 1. mgr. 217. gr., sbr. 10. gr. laga nr. 20/1981 og 110. gr. laga nr. 82/1998 og 1. mgr. 257. gr. almennra hegningarlaga nr. 19/1940.

V.

Fyrir þjófnað, með því að hafa, aðfararnótt sunnudagsins 21. nóvember 2010, í félagi við óþekkta konu, í verslun Nóatúns við Hringbraut 121, Reykjavík, stolið matvöru og sígarettupakka, samtals að verðmæti kr. 3.961 með því að setja vörurnar innanklæða og ganga út úr versluninni án þess að greiða fyrir vörurnar.

Telst þetta varða við 244. gr. almennra hegningarlaga nr. 19/1940.

VI.

Fyrir þjófnað, með því að hafa laugardaginn 27. nóvember 2010, í verslun Nóatúns við Hringbraut 121, Reykjavík, stolið matvöru, samtals að verðmæti kr. 8.264, með því að taka matvöruna og ganga út úr versluninni án þess að greiða fyrir hana.

Telst þetta varða við 244. gr. almennra hegningarlaga nr. 19/1940.

Einkaréttarkröfur:

1. Vegna ákæruliðar V. gerir G-kk-nf J-kk-nf, f.h. Kaupáss hf., kt. 000000-0000, kröfu um að ákærði verði dæmdur til greiðslu skaðabóta að fjárhæð kr. 3.961, ásamt vöxtum skv. 8. gr. laga um vexti og verðtryggingu nr. 38/2001 frá 21. nóvember 2010 til 2. desember 2010 en síðan dráttarvaxta skv. 9. gr., sbr. 1. mgr. 6. gr., sömu laga að liðnum mánuði frá 2. desember 2010 til greiðsludags.

2. Vegna ákæruliðar VI. gerir G-kk-nf J-kk-nf, f.h. Kaupáss hf., kt. 000000-0000, kröfu um að ákærðu verði dæmdir til greiðslu skaðabóta að fjárhæð kr. 8.264, ásamt vöxtum skv. 8. gr. laga um vexti og verðtryggingu nr. 38/2001 frá 27. nóvember 2010 til 2. desember 2010 en síðan dráttarvaxta skv. 9. gr., sbr. 1. mgr. 6. gr., sömu laga að liðnum mánuði frá 2. desember 2010 til greiðsludags.

VII.

Fyrir umferðarlagabrot, með því að hafa aðfaranótt laugardagsins 29. janúar 2011, ekið bifreiðinni JN-218, sviptur ökuréttindum, vestur Suðurlandsbraut í Reykjavík og gegn rauðu ljósi á gatnamótum við Kringlumýrarbraut, uns lögregla stöðvaði aksturinn skömmu síðar.

Telst þetta varða við 1. mgr. 5. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

VIII.

Fyrir fíkniefnalagabrot, með því að hafa aðfaranótt laugardagsins 5. febrúar 2011, haft í vörslum sínum 0,51 gramm af amfetamíni á skemmtistaðnum Austur við Austurstræti í Reykjavík sem lögregla fann við leit á ákærða.

Telst þetta varða við 2. gr., sbr. 5. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

IX.

Fyrir þjófnað, með því að hafa föstudaginn 4. mars 2011, í verslun Intersport í Lindum í Kópavogi, stolið Nike íþróttaskóm að andvirði kr. 13.990 með því að fara inn í verslunina og klæða sig í skóna og fara síðan út úr versluninni án þess að greiða fyrir skóna.

Telst þetta varða við 244. gr. almennra hegningarlaga nr. 19/1940.

Einkaréttarkrafa:

Í máli þessu gerir H-kk-nf B-kk-nf kt. 000000-0000 þá kröfu f.h. Byko kt. 000000-0000 um að ákærði verði dæmdur til greiðslu skaðabóta að fjárhæð kr. 13.990, ásamt vöxtum skv. 8. gr. laga um vexti og verðtryggingu nr. 38/2001 frá 4. mars 2011 til 7. mars 2011 en síðan dráttarvaxta skv. 9. gr., sbr. 1. mgr. 6. gr., sömu laga að liðnum mánuði frá 7. mars 2011 til greiðsludags.

X.

Fyrir umferðarlagabrot, með því að hafa sunnudaginn 8. maí 2011, ekið bifreiðinni NI-237, sviptur ökuréttindum og ófær um að stjórna henni örugglega vegna áhrifa ávana- og fíkniefna (blóði mældist 70 ng/ml af amfetamín og 0,5 ng/ml af tetrahýdrókannabínól), um Hraunbæ í Reykjavík, uns lögregla stöðvaði aksturinn skömmu síðar.

Telst þetta varða við 1. og 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

XI.

Fyrir umferðarlagabrot, með því að hafa að kvöldi miðvikudagsins 1. júní 2011 ekið bifreiðinni PY-937, sviptur ökuréttindum um Reykjanesbraut, uns lögregla stöðvaði aksturinn skömmu síðar við Sprengisand í Reykjavík.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

XII.

Fyrir umferðarlagabrot, með því að hafa að kvöldi sunnudagsins 5. júní 2011 ekið bifreiðinni NX-902, sviptur ökuréttindum og gegn rauðu ljósi vestur Suðurlandsbraut, á vegakafla við Hilton Reykjavík Nordica, uns lögregla stöðvaði aksturinn skömmu síðar.

Telst þetta varða við 1. mgr. 5. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

XIII.

Fyrir þjófnað, með því að hafa aðfaranótt föstudagsins 10. júní 2011, í bifreiðageymslu að Seljabraut í Reykjavík, brotist inn í bifreiðarnar PJ-926 og stolið þaðan einni tösku, NZ-506 og stolið þaðan útvarpi af gerðinni Sony og ZX-B75 og stolið þaðan Ipod tónlistarspilara, fartölvu af gerðinni Packard Bell og tveimur sjónvörpum sem voru á höfuðpúðum ásamt höfuðpúðunum sjálfum.

Telst þetta varða við 244. gr. almennra hegningarlaga nr. 19/1940.

XIV.

Fyrir nytjastuld og fíkniefnalagabrot, með því að hafa aðfaranótt laugardagsins 11. júní 2011 tekið bifreiðina NX-902 í heimildarleysi og til eigin nota frá Hagaseli 11 í Reykjavík og notað hana, uns lögregla fann bifreiðina við Hraunbæ 102 og með því að hafa sama dag haft í vörslum sínum í fangaklefa á lögreglustöðinni við Hverfisgötu 1,71 gramm af amfetamíni og 0,29 grömm af tóbaksblönduðu kannabisefni sem lögregla fann við leit á ákærða.

Telst þetta varða við 1. mgr. 259. gr. almennra hegningarlaga nr. 19/1940 og 2. gr., sbr. 5. gr., hvað amfetamínið varðar og einnig sbr. 5. gr. laga um ávana og fíkniefni nr. 65/1974 hvað kannabisefnin varðar, sbr. lög nr. 13/1985 og lög nr. 68/2001, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

XV.

Fyrir þjófnað, með því að hafa að kvöldi sunnudagsins 12. júní 2011 brotist inní íbúðarhúsnæði að Hraunbæ 112 í Reykjavík, með því að kasta stól í gegnum rúðu íbúðarinnar og stolið þaðan fartölvu af gerðinni IBM og tölvuflakkara af gerðinni Verbatim, samtals að verðmæti kr. 222.000.

Telst þetta varða við 244. gr. almennra hegningarlaga nr. 19/1940.

XVI.

Fyrir þjófnað, með því að hafa þriðjudaginn 14. júní 2011, í verslun Bónus við Hraunbæ í Reykjavík, stolið tveimur Red bull orkudrykkjum og kleinuhring samtals að andvirði kr. 649 með því að taka vörurnar og ganga út úr versluninni án þess að greiða fyrir þær.

Telst þetta varða við 244. gr. almennra hegningarlaga nr. 19/1940.

Einkaréttarkrafa:

Í máli þessu gerir Ó-kk-nf G-kk-nf A-kk-nf kt. 000000-0000 þá kröfu f.h. Bónus kt. 000000-0000 um að ákærði verði dæmdur til greiðslu skaðabóta að fjárhæð kr. 649, ásamt vöxtum skv. 8. gr. laga um vexti og verðtryggingu nr. 38/2001 frá tjónsdegi en síðan dráttarvaxta samkvæmt 9. gr. sömu laga að liðnum mánuði frá birtingu kröfunnar til greiðsludags.

XVII.

Fyrir þjófnað, með því að hafa miðvikudaginn 15. júní 2011 í versluninni Urban í Kringlunni Reykjavík, stolið Urban Cargo buxum að andvirði kr. 19.980, með því að taka þjófavörnina af buxunum og ganga með þær út úr versluninni án þess að greiða fyrir þær.

Telst þetta varða við 244. gr. almennra hegningarlaga nr. 19/1940.

XVIII.

Fyrir fjársvik, með því að hafa laugardaginn 18. júní 2011, í félagi við þrjá óþekkta aðila, á veitingastaðnum Ruby Tuesday við Höfðabakka í Reykjavík, pantað og snætt veitingar að andvirði kr. 18.700 og yfirgefið staðinn án þess að greiða fyrir veitingarnar.

Telst þetta varða við 248. gr. almennra hegningarlaga nr. 19/1940.

XIX.

Fyrir nytjastuld, með því að hafa aðfaranótt laugardagsins 25. júní 2011, í félagi við Þ-kk-þf B-kk-þf D-kk-þf, kt. 000000-0000, tekið bifreiðina DM-128 í heimildarleysi og til eigin nota frá bílasölunni Höfðahöllin við Tangarbryggju í Reykjavík, uns lögregla fann bifreiðina stórskemmda í Heiðmörk.

Telst þetta varða við 1. mgr. 259. gr. almennra hegningarlaga nr. 19/1940.

Einkaréttarkrafa:

Í máli þessu gerir S-kk-nf H-kk-nf hdl. kt. 000000-0000, þá kröfu f.h. Á-kk-ef S-kk-ef kt. 000000-0000, um að ákærða og Þ-kk-þgf B-kk-þgf D-kk-þgf kt. 000000-0000 verði in solidum dæmdir til greiðslu skaðabóta að fjárhæð kr. 2.206.649. Þá er krafist vaxta samkvæmt 1. mgr. 8. gr. laga um vexti og verðtryggingar nr. 38/2001, frá tjónsdegi, 25. júní 2011, þar til mánuður er liðinn frá birtingu kröfunnar, en síðan dráttarvexti samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

XX.

Fyrir umferðarlagabrot, með því að hafa að kvöldi sunnudagsins 26. júní 2011 ekið bifreiðinni NE-926, sviptur ökuréttindum, um Norðurhóla í Reykjavík og þar við gatnamót Vesturhóla ekið á bifreiðina IZ-H27 og ekið áfram án þess að nema staðar eftir umferðaróhappið.

Telst þetta varða við 1. mgr. 10. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

XXI.

Fyrir fíkniefnalagabrot, með því að hafa aðfaranótt mánudagsins 27. júní 2011, á lögreglustöðinni við Hverfisgötu í Reykjavík, haft í vörslum sínum 0,54 grömm af maríhúana sem lögregla fann við leit á ákærða í tengslum við rannsókn máls í ákærulið XX.

Telst þetta varða við 2. gr., sbr. 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

XXII.

Fyrir nytjastuld og hylmingu, með því að hafa að kvöldi mánudagsins 27. júní 2011 tekið bifreiðina NM-792 í heimildarleysi og til eigin nota frá bifreiðastæði við Æsufell í Reykjavík, uns lögregla kom að ákærða þriðjudaginn 28. júní, með ýmsa muni í bifreiðinni í Seljahverfi í Reykjavík þar sem voru m.a. tölva og flakkari sem stolið var úr innbroti í Hraunbæ þann 12. júní, sama ár, og ákærði vissi að væru þjófstolnir munir.

Telst þetta varða við 254. gr. og 1. mgr. 259. gr. almennra hegningarlaga nr. 19/1940.

XXIII.

Fyrir hylmingu, með því að hafa sunnudaginn 7. ágúst 2011, á þáverandi dvalarstað ákærða að Hringbraut 70 í Hafnarfirði, haft í vörslum sínum, Bosch slípirokk, DeWalt rafhlöðuljós, loftpressu, naglabyssu og borvél, sem stolið var í innbroti þann 12. júlí 2011 að Skógarási í Reykjavík og þannig haldið mununum ólöglega fyrir eiganda þeirra þrátt fyrir að vita að um þjófstolna muni væri að ræða.

Telst þetta varða við 254. gr. almennra hegningarlaga nr. 19/1940.

XXIV.

Fyrir þjófnað, með því að hafa sunnudaginn 17. júlí 2011, í verslun Intersport við Bíldshöfða í Reykjavík, stolið hvítri adidas peysu að andvirði kr. 14.990, með því að klæða sig í peysuna í mátunarklefa og ganga út úr versluninni án þess að greiða fyrir hana.

Telst þetta varða við 244. gr. almennra hegningarlaga nr. 19/1940.

Einkaréttarkrafa:

Í máli þessu gerir H-kk-nf B-kk-nf, kt. 000000-0000 þá kröfu f.h. Byko kt. 000000-0000 um að ákærði verði dæmdur til greiðslu skaðabóta að fjárhæð kr. 14.990, ásamt vöxtum skv. 8. gr. laga um vexti og verðtryggingu nr. 38/2001 frá tjónsdegi en síðan dráttarvaxta samkvæmt 9. gr. sömu laga að liðnum mánuði frá birtingu kröfunnar til greiðsludags.

XXV.

Fyrir þjófnað, með því að hafa sunnudaginn 17. júlí 2011, í verslun Krónunnar við Bíldshöfða í Reykjavík, stolið tveimur Burn orkudrykkjum, tveimur dvd myndum og sex pökkum af Winston sígarettum, samtals að andvirði kr. 8.058, með því að taka vörurnar úr versluninni og ganga með þær út án þess að greiða fyrir þær.

Telst þetta varða við 244. gr. almennra hegningarlaga nr. 19/1940.

Einkaréttarkrafa:

Í máli þessu gerir H-kk-nf B-kk-nf, kt. 000000-0000 þá kröfu f.h. Kaupás hf. kt. 000000-0000 um að ákærði verði dæmdur til greiðslu skaðabóta að fjárhæð kr. 8.058, ásamt vöxtum skv. 8. gr. laga um vexti og verðtryggingu nr. 38/2001 frá tjónsdegi en síðan dráttarvaxta samkvæmt 9. gr. sömu laga að liðnum mánuði frá birtingu kröfunnar til greiðsludags.

XXVI.

Fyrir þjófnað, með því að hafa miðvikudaginn 3. ágúst 2011 í verslun Nettó við Mjódd í Reykjavík stolið sjónvarpi af gerðinni Denver að andvirði kr. 100.000, með því að taka sjónvarpið og ganga með það út úr versluninni án þess að greiða fyrir það.

Telst þetta varða við 244. gr. almennra hegningarlaga nr. 19/1940.

XXVII.

Fyrir þjófnað, með því að hafa aðfaranótt föstudagsins 5. ágúst 2011, í verslun 10/11 við Staðarberg í Hafnarfirði, stolið tíu pökkum af sígarettum að andvirði kr. 5.970 með því að fara inn fyrir afgreiðsluborð verslunarinnar og taka þaðan sígaretturnar og ganga út úr versluninni án þess að greiða fyrir þær.

Telst þetta varða við 244. gr. almennra hegningarlaga nr. 19/1940.

Einkaréttarkrafa:

Í máli þessu gerir K-kk-nf S-kk-nf, kt. 000000-0000 þá kröfu f.h. 10-11 kt. 000000-0000 um að ákærði verði dæmdur til greiðslu skaðabóta að fjárhæð kr. 5.970, ásamt vöxtum skv. 8. gr. laga um vexti og verðtryggingu nr. 38/2001 frá tjónsdegi en síðan dráttarvaxta samkvæmt 9. gr. sömu laga að liðnum mánuði frá birtingu kröfunnar til greiðsludags.

XXVIII.

Fyrir þjófnað, með því að hafa laugardaginn 6. ágúst 2011, í verslun Intersport við Bíldshöfða í Reykjavík stolið rauðri hettupeysu að andvirði kr. 9.990, með því að taka peysuna og setja hana innanklæða og ganga út úr versluninni án þess að greiða fyrir hana.

Telst þetta varða við 244. gr. almennra hegningarlaga nr. 19/1940.

Einkaréttarkrafa:

Í máli þessu gerir H-kk-nf B-kk-nf, kt. 000000-0000 þá kröfu f.h. Byko kt. 000000-0000 um að ákærði verði dæmdur til greiðslu skaðabóta að fjárhæð kr. 9.990, ásamt vöxtum skv. 8. gr. laga um vexti og verðtryggingu nr. 38/2001 frá tjónsdegi en síðan dráttarvaxta samkvæmt 9. gr. sömu laga að liðnum mánuði frá birtingu kröfunnar til greiðsludags.

XXIX.

Fyrir þjófnað, með því að hafa á tímabilinu 4. til 6. ágúst 2011 brotist inn í ris íbúðar við Hringbraut 72 í Hafnarfirði og stolið þaðan riffli og haglabyssu hvoru tveggja af gerðinni Baikal.

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. Jafnframt að þau fíkniefni sem hald var lagt á verði gerði upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ekki var sótt þing af hálfu kröfuhafa við þingfestingu og féllu bótakröfurnar niður. Við þingfestingu samþykkti ákærði að brotaþoli í IV. kafla ákæru fengi að koma að bótakröfu og varð sátt um hana.

Í þinghaldi 8. nóvember féll ákæruvaldið frá ákæru fyrir nytjastuld í XVI. kafla ákæru. Einnig var fallið frá XIX. og XXII. köflum ákæru og ákæru fyrir að hafa stolið riffli eins og ákærða er gefið að sök í XXIX. kafla. Ákærði hefur játað að hafa framið brot þau sem honum eru gefin að sök í ákærunni eins og henni hefur verið breytt og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Árið 2006 var ákærði sektaður fyrir þjófnað og eins var ákæru frestað á hendur honum fyrir samskonar brot. Árið 2007 var hann dæmdur í 30 daga fangelsi, skilorðsbundið í 3 ár, fyrir þjófnað. Þá hefur hann, á árunum 2007 til 2010, verið sektaður 5 sinnum fyrir brot gegn fíkniefna- og umferðarlögum, síðast 13. desember 2010. Hann var sviptur ökurétti í 24 mánuði frá 25. júní 2009 og aftur í 24 mánuði frá 25. júní 2011. Refsing ákærða verður ákveðin með hliðsjón af 77. og 78. gr. almennra hegningarlaga. Þá hefur ákærði rofið skilorð dómsins frá 2007 og verður sá dómur tekinn upp og dæmdur með þessu máli, sbr. 60. gr. sömu laga.

Ákærði var 16 ára gamall þegar hann framdi brotin sem hann var dæmdur fyrir 2007 og 17 ára þegar dómur gekk. Hann hefur nú verið sakfelldur samkvæmt ákærunni eins og henni hefur verið breytt og rakið var. Refsing hans er hæfilega ákveðin 12 mánaða fangelsi. Með hliðsjón af sakferli ákærða og aldri hans eru skilyrði til að skilorðsbinda hana eins og í dómsorði segir.

Upptæk skulu vera 0,29 g af tóbaksblönduðu kannabisefni, 1,36 g af maríhúana og 2,22 g af amfetamíni. Þá er ákærði sviptur ökurétti ævilangt og skal sviptingin gilda frá birtingu dómsins þar eð ákærði er nú sviptur ökurétti tímabundið. Loks skal ákærði greiða 245.529 krónur í sakarkostnað og málsvarnarþóknun skipaðs verjanda síns, S-kk-ef K-kk-ef K-kk-ef hdl., 251.000 krónur að meðtöldum virðisaukaskatti.

A-kk-nf Í-kk-nf héraðsdómari kvað upp dóminn.

D ó m s o r ð :

Ákærði, A-kk-nf M-kk-nf V-kk-nf, sæti fangelsi í 12 mánuði, en fresta skal fullnustu refsingarinnar og hún falla niður að liðnum 3 árum frá birtingu dómsins, haldi hann almennt skilorð 57. gr. almennra hegningarlaga.

Ákærði er sviptur ökurétti ævilangt frá birtingu dómsins að telja.

Upptæk skulu vera 0,29 g af tóbaksblönduðu kannabisefni, 1,36 g af maríhúana og 2,22 g af amfetamíni.

Ákærði greiði 245.529 krónur í sakarkostnað og málsvarnarþóknun skipaðs verjanda síns, S-kk-ef K-kk-ef K-kk-ef hdl., 251.000 krónur.

A-kk-nf Í-kk-nf